2021. gada 14. janvārī Noteikumi Nr. 30

Rīgā (prot. Nr. 5 33. §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu,

39. panta pirmo un otro daļu

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu

6.1panta otro daļu un 6.3panta otro daļu un

Farmācijas likuma 5. panta 3. un 12. punktu

1. Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr., 2021, 2B., 4B. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu, Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu, 6.1panta otro daļu un 6.3panta otro daļu un Farmācijas likuma 5. panta 3. un 12. punktu";

1.2. papildināt noteikumus ar 1.18. apakšpunktu šādā redakcijā:

"1.18. Covid-19 vakcīnas marķēšanas kārtību un zāļu lietošanas instrukcijai nosakāmās prasības.";

1.3. papildināt noteikumus ar 27.7punktu šādā redakcijā:

"27.7 Vispārējās izglītības ieguvē 2020./2021. mācību gadā pedagoģiskā procesa organizēšanai 2., 3., 5., 6., 8., 9., 11. un 12. klasē izglītības iestāde var ar rīkojumu apstiprināt mācību priekšmetu (tai skaitā kursu) un stundu plānu, nosakot kopējo mācību stundu skaitu mācību priekšmetā (tai skaitā kursā) mēnesī, semestrī un mācību gadā 1.–3. klases, 4.–6. klases, 7.–9. klases un 11. un 12. klases posmā.";

1.4. papildināt 35.31. apakšpunktu aiz vārdiem un skaitļa "Covid-19 testu" ar vārdiem "(infekcijas molekulāri bioloģisko testu ar polimerāzes ķēdes reakciju (PĶR))";

1.5. svītrot 35.4 2. apakšpunktu;

1.6. izteikt 46.1punkta ievaddaļu un 46.11. apakšpunktu šādā redakcijā:

"46.1Pirmsskolas izglītības iestādē, izglītības iestādē vai darba vietā (turpmāk – kolektīvs):

46.11. ja tiek konstatēts Covid-19 infekcijas perēklis, centrs informē kolektīva vadītāju par Covid-19 infekcijas gadījumu kolektīvā un kritērijiem kontaktpersonu noteikšanai;";

1.7. papildināt noteikumus ar 46.11.1apakšpunktu šādā redakcijā:

"46.11.1ja kolektīva vadītājs saņem no izglītojamā, izglītojamā likumīgā pārstāvja vai darbinieka informāciju par saslimšanas gadījumu ar Covid-19, viņš nekavējoties sazinās ar centru;";

1.8. aizstāt 56.1punktā vārdus "un atveseļojusies" ar vārdiem "ir atveseļojusies un nav infekcioza";

1.9. svītrot 56.3punktu;

1.10. izteikt 62.1un 62.2 punktu šādā redakcijā:

"62.1Personas vakcinē pret Covid-19 infekciju atbilstoši Ministru kabineta noteiktajām prioritāri vakcinējamo personu grupām un veselības ministra noteiktajai vakcinācijas procesa organizēšanas kārtībai, ņemot vērā centra apstiprināto vakcīnu pasūtījumu.

62.2Personu vakcināciju nodrošina ārstniecības iestāde, kurai ir līgums ar Nacionālo veselības dienestu par vakcināciju pret Covid-19 infekciju. Ārstniecības iestāde nodrošina vakcinācijas telpu, kurā ir:

62.21. dezinfekcijas līdzekļi injekcijas vietas dezinficēšanai un apstrādei;

62.22. aseptikas līdzekļi, kas nepieciešami daudzdevu vakcīnas flakona atšķaidīšanai un sadalīšanai;

62.23. vienreiz lietojamās šļirces vakcīnas atšķaidīšanai un ievadīšanai un vienreiz lietojamās sistēmas šķīdumu intravenozai ievadīšanai;

62.24. termometrs, tonometrs un fonendoskops;

62.25. anafilaktiskā šoka terapijas līdzekļi;

62.26. paplāte vakcīnu, materiālu un instrumentu sagatavošanai;

62.27. ledusskapis vakcīnu uzglabāšanai ārstniecības iestādē un termokonteiners ar aukstumelementiem (no +2°C līdz +8°C) īslaicīgai vakcīnu uzglabāšanai, ja vakcināciju veic ārpus ārstniecības iestādes vakcinācijas kabineta;

62.28. roku dezinfekcijas līdzekļi, kurus var lietot, nemazgājot rokas, ja nav mazgātnes ar aukstā un karstā ūdens padevi;

62.29. dūrienizturīgs konteiners lietoto adatu, materiālu un šļirču savākšanai.";

1.11. papildināt IX1nodaļu ar 62.14un 62.15punktu šādā redakcijā:

"62.14Komersantam, kuram ir speciālā atļauja (licence) zāļu ražošanai, atbilstoši centra pieprasījumam un saskaņā ar apstiprināto iekšējo procedūru ir tiesības dalīt rūpnieciski ražotās Covid-19 vakcīnas sekundāro iepakojumu, ievērojot zāļu uzglabāšanas apstākļus un nebojājot zāļu primāro iepakojumu. Šādā gadījumā komersants var nepiestiprināt katram zāļu primārajam iepakojumam uzlīmi ar marķējumā sniegtās informācijas tulkojumu valsts valodā un nepievienot lietošanas instrukciju valsts valodā. Piegādājot vakcīnu ārstniecības iestādei, kura veiks vakcināciju, komersants ir atbildīgs par zāļu uzglabāšanas apstākļu ievērošanu, zāļu kvalitātes saglabāšanu un tās kontroli, kā arī tam ir pienākums izsniegt ārstniecības iestādei vismaz vienu zāļu marķējuma tulkojumu un lietošanas instrukciju valsts valodā. Komersants paziņo zāļu reģistrācijas apliecības īpašniekam par sadalīto sekundāro iepakojumu skaitu un attiecīgo sērijas numuru.

62.15Visus izdevumus, kas saistīti ar Covid-19 vakcināciju, tās organizēšanu, pārraudzību un kontroli, vakcīnu iegādi, medicīniskās dokumentācijas noformēšanu, vakcīnu ievadīšanu, kā arī ar vakcinācijas izraisīto komplikāciju (blakusparādību) ārstēšanu, finansē no valsts pamatbudžeta."

2. Šo noteikumu 1.4. apakšpunkts stājas spēkā 2021. gada 25. janvārī.

3. Šo noteikumu 1.5. apakšpunkts stājas spēkā 2021. gada 15. janvārī.

Ministru prezidents A. K. Kariņš

Veselības ministrs D. Pavļuts